బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
కొత్తగా ఉద్యోగంలో చేరారా? ఇలా చేస్తే.. మీకు రూ.3 కోట్లు!
కొత్తగా ఉద్యోగం వచ్చిందా? అయితే మీకు ఒక అలర్ట్. మీరు రిటైర్మెంట్ తర్వాత అదిరిపోయే రాబడి పొందాలని భావిస్తే.. ఈ ఇన్వెస్ట్‌మెంట్ సాధనంలో పెట్టుబడి పెట్టండి. పన్ను ప్రయోజనాలతో పాటు కచ్చితమైన రాబడి పొందొచ్చు.
Samayam Telugu | Updated:
Oct 9, 2019, 09:31AM IST
కొత్తగా ఉద్యోగంలో చేరారా? ఇలా చేస్తే.. మీకు రూ.3 కోట్లు!
హైలైట్స్
జాబ్‌లో చేరిన వెంటనే ఇన్వెస్ట్ చేయండి
పీపీఎఫ్‌లో పెట్టుబడి పెడితే ఎన్నో ప్రయోజనాలు
పన్ను మినహాయింపు లభిస్తుంది
అలాగే అదిరిపోయే రాబడి కూడా పొందొచ్చు
కొత్తగా ఉద్యోగంలోకి చేరారా? అయితే మీరు ఒక విషయం తెలుసుకోవాలి. జాబ్‌లో చేరిన వెంటనే పదవీ విరమణ గురించి ప్లాన్ చేసుకోవాలి. చాలా మంది కెరీర్ తొలి నాళ్లలో రిటైర్మెంట్ గురించి పెద్దగా ఆలోచించరు. అయితే కొందరేమో జాబ్‌లో చేరిన వెంటనే పదవీ విరమణ గురించి ప్లాన్ చేస్తారు. ఇక్కడ ఒక్కటైతే స్పష్టం. రిటైర్మెంట్‌కు ఎంత త్వరగా ప్లాన్ చేసుకుంటే అన్ని ప్రయోజనాలు పొందొచ్చు.
ఉదాహరణకు 25 ఏళ్ల వ్యక్తి ఉద్యోగంలో చేరాడు. అతను వెంటనే పబ్లిక్ ప్రావిడెంట్ ఫండ్ (పీపీఎఫ్)లో ఇన్వెస్ట్ చేయడం ప్రారంభించాడు. ఒక ఆర్థిక సంవత్సరంలో గరిష్టంగా పీపీఎఫ్‌ ఖాతాలో రూ.1.5 లక్షల వరకు ఇన్వెస్ట్ చేయవచ్చు. ఇలా 60 ఏళ్లు వచ్చేవరకు పీపీఎఫ్‌లో ప్రతి ఏడాది రూ.1.5 లక్షలు ఇన్వెస్ట్ చేస్తూనే రావాలి.
గత ఐదేళ్లలో పీపీఎఫ్‌పై వడ్డీ రేటు సగటున దాదాపు 8 శాతంగా ఉంది. కేంద్ర ప్రభుత్వం ప్రతి మూడు నెలలకు ఒకసారి పీపీఎఫ్‌పై వడ్డీ రేటును సవరిస్తుంది. పీపీఎఫ్ అకౌంట్ మెచ్యూరిటీ కాలం 15 ఏళ్లు. మీరు మీ ఇన్వెస్ట్‌మెంట్లను కొనసాగించాలని భావిస్తే పీపీఎఫ్ ఖాతాను మరో 5 ఏళ్లు కొనసాగించొచ్చు.
Also Read: రోజుకు రూ.410తో ఇలా రూ.43 లక్షలు సంపాదించండి..!
పీపీఎఫ్‌పై వడ్డీ రేటు ప్రతి ఏడాది మీ ఖాతాలో జమవుతుంది. ఏడాదికి రూ.1.5 లక్షల ఇన్వెస్ట్‌మెంట్‌ మీకు రిటైర్మెంట్ తర్వాత ఏకంగా రూ.2.9 కోట్లు లభిస్తాయి. ఇక్కడ మీరు ఇన్వెస్ట్ చేసే కాలం 35 ఏళ్లు. వడ్డీ రేటును 7.9 శాతంగా పరిగణలోకి తీసుకున్నాం.
పీపీఎఫ్ ఇన్వెస్ట్‌మెంట్లపై ఈఈఈ బెనిఫిట్స్ ఉన్నాయి. ఆదాయపు పన్ను చట్టంలోని సెక్షన్ 80సీ కింద పీపీఎఫ్‌పై ఎలాంటి పన్ను ఉండదు. ఇన్వెస్ట్ చేసే మొత్తం, దానిపై వచ్చే వడ్డీ, తీసుకునే మొత్తం దేనిపై కూడా పన్ను పడదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.